Бјеласица

Бјеласица — планина во Црна Гора. Се наоѓа во источниот дел на денешна Црна Гора, т.е. во нејзиниот средишно-континентален дел. Морфолошки е во релјеф, рамномерно се разгранува во четири правци и има облик на круг. Нејзината должина и ширина се по 30 км.

Површината на Бјеласица е околу 630 км². Границите се две големи реки, Лим и Тара, а од север Љубовиѓа и Лепеница. Им припаѓа на општините Колашин, Мојковац, Бијело Поље, Беране и Андријевица. Највисокиот врв на Бјеласица е Црна Глава, со надморска височина од 2.139 метри.

На јужните падини на Бјеласица продолжува импозантниот, живописен планински венец Комови. На запад, Бјеласица гледа на Сињавина (Сињајевина) .

 Одлики 
Планината Бјеласица се одликува со три посебности и важни споредбени предности: многу добра проодност и пристапност дури и до највисоките планински врвови, богат шумски фонд и изобилство проточна вода. Планината има исклучително добар потенцијал за скијачки терени, кој веќе се користи.

За разлика од другите планини во подрачјето, Бјеласица има вулканско потекло. Оттука, зелени лета и бели зими. И додека на Дурмитор или на Ловќен водите пропаѓаат, овде сè останува на површината, се влева во бројни потоци и реки, од кои можеби најважна и најубава е Биоградската Река, која се влева во бисерот на оваа планина, Биоградското Езеро.

Од 1990 година на Бјеласица постои истоимено скијалиште со одржувани патеки од петнаесетина километри. 

Тука, меѓу другите, се наоѓа и манастирот „Св. Кирил и Методиј“, попознат како „Ќириловац“. До него се пристапува со теренско возило од Колашин. Над манастирот, на врвот Таворски Кључ, веднаш под 2000 година, бил изграден параклис посветен на Преображението Господово, каде секој 19 август се одржува богослужба.

 Врвови 
Планината Бјеласица има 10 врвови со надморска височина над 2000 метра:
 Црна Глава 2.139 м
 Стрменица 2.122 м
 Зекова Глава 2.117 м
 Косара 2.079 м
 Троглава 2.072 м
 Пешица Глава 2.056 м
 Стрмни Пад 2.050 м
 Развршје 2.033 м
 Потрково 2.009 м
 Црна Локва 2.008 м

 Езера 
На Бјеласица се наоѓаат 6 леднички езера:
 Биоградско Езеро
 Езеро Пешица
 Урсуловачко Езеро
 Езеро Шишко
 Езеро Мало Шишко
 Мало Урсуловачко Езеро

 Низ историјата 
Подрачјето во кое лежи Бјеласица ѝ припаѓало на Рашка (X-XII век); Србија во времето на Немањиќи (XIII век); Србија во времето на кнез Лазар (XIV-XV век); бил дел од српското деспотство (XV век); босански ејалет (околу 1600 година, на самата граница со Отоманското Царство); Црна Гора за прв пат од 1860-1878 до 1914 година; потоа во Зетската Бановина на Кралството Југославија (до 1941 г.): повторно во Црна Гора од 1945 г.

 Надворешни врски 
 Галерија со слики 2 - Бјеласица 2006 г
 Галерија на слики - Бјеласица 2006 година

Категорија:Планини во Црна Гора